Lav et referat af nedenstående tekst:

Tekst:
En personbil kørte klokken 08.30 op bag i en lastbil på motorvej E45 i nordgående retning mellem Haverslev og Støvring. - Bilen blev totalskadet og chaufføren klagede over lidt smerter i nakken, fortæller vagtchef ved Nordjyllands Politi per Jørgensen. - Lastbilen og personbilen spærrede den højre vognbane, så der blev en del kø. Og det fik altså nogen bilister til at vende rundt på motorvejen og køre tilbage til Haverslev-afkørslen, fortæller vagtchefen. Det fik politiet til at sende en ekstra patruljevogn til stedet, som kunne stoppe de bilister, der havde mistet tålmodigheden med oprydningen. - Vi vil gerne sige tak til de bilister der udviste den rette tålmodighed og ventede på, der var ryddet op. Men vi vil samtidig sige, at vi ingen sympati har for de bilister der vender rundt og kører mod færdslen. Det er virkelig farligt på en motorvej, siger vagtchefen. De bilister der kørte mod færdslen og som politiet kom i kontakt med fik alle en bøde i størrelsesordenen "en dyr fornøjelse", fortæller vagtchefen.

Referat:
Bilister blev utålmodige efter fædselsuheld på E45.